ប្រាក់ សុខុន

ប្រាក់ សុខុន ( កើតថ្ងៃទី០៣ ខែឧសភា ឆ្នាំ១៩៥៤) គឺជាអ្នកនយោបាយ អ្នកការទូត និងអ្នកសារព័ត៌មានកម្ពុជា បច្ចុប្បន្នបម្រើការក្នុងខុទ្ទកាល័យកម្ពុជាក្នុងគណៈរដ្ឋមន្ត្រីកម្ពុជា និងជារដ្ឋមន្ត្រីក្រសួងការបរទេសកម្ពុជាតាំងពីឆ្នាំ២០១៦  និងជាឧបនាយករដ្ឋមន្ត្រីកម្ពុជាតាំងពីឆ្នាំ២០១៨។

ជីវិតដំបូង និងការអប់រំ 
សុខុន កើតនៅថ្ងៃទី៣ ខែឧសភា ឆ្នាំ១៩៥៤ នៅរាជធានីភ្នំពេញ ប្រទេសកម្ពុជា។  សុខុន សិក្សាច្បាប់នៅភ្នំពេញចន្លោះឆ្នាំ១៩៧២ ដល់១៩៧៥។

អាជីព 

សុខុន បាន​ចូល​បម្រើ​កងទ័ព​បដិវត្តន៍​ប្រជាជន​កម្ពុជា ​ក្នុង​ឆ្នាំ១៩៧៩ ហើយ​ទីបំផុត​បាន​ក្លាយ​ជា​ឧត្តមសេនីយ​ផ្កាយ​៤ ព្រម​ទាំង​ជា​អ្នកនាំពាក្យ​នៃកងយោធពល​ខេមរភូមិន្ទ ។  លោកក៏បានចំណាយពេលបីឆ្នាំជាឯកអគ្គរដ្ឋទូតនៅអឺរ៉ុប។ 

លោកគឺជារដ្ឋមន្ត្រីក្រសួងប្រៃសណីយ៍និងទូរគមនាគមន៍ ពីឆ្នាំ២០១៣ ដល់ឆ្នាំ២០១៦។ 

គាត់បានស្បថចូលកាន់តំណែងជារដ្ឋមន្ត្រីការបរទេសនៅថ្ងៃទី៥ ខែមេសា ឆ្នាំ២០១៦ ។  សម្តេចហោ ណាំហុង បានចូលនិវត្តន៍ពីតំណែងជារដ្ឋមន្ត្រីការបរទេស នៅថ្ងៃទី៤ ខែមេសា ឆ្នាំ២០១៦ បន្ទាប់ពីកាន់តំណែងរយៈពេល១៧ឆ្នាំ ទោះបីនៅជាឧបនាយករដ្ឋមន្ត្រីក៏ដោយ។ 

មុនពេលត្រូវបានតែងតាំងជារដ្ឋមន្ត្រីក្រសួងប្រៃសណីយ៍ និងទូរគមនាគមន៍  លោកសុខុន ជាអនុប្រធានអាជ្ញាធរមីនកម្ពុជា និងជំនួយជនរងគ្រោះ  ដែលគ្រប់គ្រងការបោសសម្អាតមីន និងជំនួយដល់ជនរងគ្រោះដោយសារគ្រាប់មីននៅកម្ពុជា។  ក្នុងអំឡុងពេលកាន់តំណែងនោះ លោកត្រូវបានជ្រើសរើសឱ្យធ្វើជាប្រធានអនុសញ្ញាហាមឃាត់មីនប្រឆាំងមនុស្ស ដែលត្រូវបានគេស្គាល់ថាជាសន្ធិសញ្ញាអូតាវ៉ា ដែលមានគោលបំណងលុបបំបាត់មីននៅជុំវិញពិភពលោកសម្រាប់រយៈពេលមួយឆ្នាំ រួមទាំងធ្វើជាអធិបតីក្នុងកិច្ចប្រជុំសន្ធិសញ្ញាការទូតនៅទីក្រុងភ្នំពេញផងដែរ។   ក្នុងនាមជាប្រធាននៃសន្និសីទ លោកបានព្យាយាមលើកកម្ពស់ការប្រកាន់ខ្ជាប់នូវសន្ធិសញ្ញាកម្ចាត់មីននៅអាស៊ីអាគ្នេយ៍ ដោយទទួលបានជោគជ័យក្នុងការធានាការចូលរួមរបស់ប្រទេសមីយ៉ាន់ម៉ានៅក្នុងកិច្ចប្រជុំនេះ   កិច្ចប្រជុំលើកទី១១ នៃរដ្ឋភាគីចំពោះការហាមឃាត់មីនប្រឆាំងមនុស្ស។ សន្និបាត (១១MSP) ដឹកនាំដោយ លោកសុខុន គឺជាកិច្ចប្រជុំអន្តរជាតិដ៏ធំបំផុតមិនធ្លាប់មាននៅក្នុងប្រទេសកម្ពុជា។  

កាលពីខែវិច្ឆិកា ឆ្នាំ២០២១ លោកហ៊ុន សែន បានផ្តល់សញ្ញាថា លោកអាចនឹងជំនួសលោកអ៊ីរីវ៉ាន់ យូសហ្វជាមួយនឹងលោកសុខុន ដែលបានរិះគន់របបយោធាភូមា នៅពេលដែលកម្ពុជាធ្វើជាប្រធានអាស៊ាននៅឆ្នាំក្រោយ ក្នុងនាមជាបេសកជនពិសេសរបស់អាស៊ានប្រចាំប្រទេសមីយ៉ាន់ម៉ា។  សុខុន ត្រូវ​បាន​គេ​បញ្ជាក់​ថា​នឹង​ស្នង​តំណែង​លោកយូសហ្វ នៅ​ថ្ងៃ​ទី១ ខែ​មករា ឆ្នាំ២០២២។

ជីវិត​ឯកជន 
សុខុន បាន​រៀប​ការ​ជាមួយ​នឹង ខេង សំវ៉ាដា ហើយ​ពួក​គេ​មាន​កូន​ស្រី​ម្នាក់ និង​កូន​ប្រុស​ពីរ​នាក់។ គាត់ចេះភាសាខ្មែរ បារាំង និងអង់គ្លេសយ៉ាងស្ទាត់ជំនាញ។

សូម​មើល​ផង​ដែរ 

 បញ្ជីឈ្មោះរដ្ឋមន្ត្រីការបរទេសឆ្នាំ២០១៦
 បញ្ជីឈ្មោះរដ្ឋមន្ត្រីការបរទេសក្នុងឆ្នាំ២០១៧
 បញ្ជីឈ្មោះរដ្ឋមន្ត្រីការបរទេសបច្ចុប្បន្ន

ឯកសារយោង 

អ្នកនយោបាយ គណបក្សប្រជាជនកម្ពុជា
បុគ្គលនៅរស់